Document ID: 31987R0277

*****
ΚΑΝΟΝΙΣΜΟΣ (ΕΟΚ) αριθ. 277/87 ΤΗΣ ΕΠΙΤΡΟΠΗΣ
της 28ης Ιανουαρίου 1987
σχετικά με την ταξινόμηση εμπορευμάτων στην κλάση 73.21 του κοινού δασμολογίου
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 97/69 του Συμβουλίου της 16ης Ιανουαρίου 1969 σχετικά με τη λήψη μέτρων για την ομοιόμορφη εφαρμογή της ονοματολογίας του κοινού δασμολογίου (1), όπως τροποποιήθηκε τελευταία από τον κανονισμό (ΕΟΚ) αριθ. 2055/84 (2), και ιδίως το άρθρο 3,
Εκτιμώντας:
ότι, προκειμένου να διασφαλιστεί η ομοιόμορφη εφαρμογή της ονοματολογίας του κοινού δασμολογίου, είναι σκόπιμο να γίνει η κατάταξη λαμαρινών χάλυβος με μήκος μεταξύ 8,30 μέχρι 15,50 μέτρα, πλάτους 1 μέτρο και πάχους μεταβλητού από το ένα άκρο έως το άλλο·
ότι το κοινό δασμολόγιο που επισυνάπτεται στον κανονισμό (ΕΟΚ) αριθ. 950/68 του Συμβουλίου (3), όπως τροποποιήθηκε τελευταία από τον κανονισμό (ΕΟΚ) αριθ. 4066/86 (4), κατατάσσει στην κλάση 73.13 τις λαμαρίνες από σίδηρο ή χάλυβα θερμής ή ψυχρής έλασης, και στην κλάση 73.21, μεταξύ άλλων, τις λαμαρίνες από σίδηρο ή χάλυβα που έχουν προετοιμάσει για να χρησιμοποιηθούν σε κατασκευές·
ότι οι δύο αυτές κλάσεις μπορούν να ληφθούν υπόψη για την ταξινόμηση των ειδών που προαναφέρθηκαν·
ότι, παρά το γεγονός ότι έχουν ληφθεί με απλή έλαση, τα προϊόντα αυτά έχουν μεταβλητό πάχος και ειδικές διαστάσεις και είναι αναγνωρίσιμα σαν λαμαρίνες κατασκευσμένες, με σκοπό τη χρήση τους, για την κατασκευή μιας γέφυρας·
ότι είναι αναγκαίο να εφαρμοστεί ο γενικός κανόνας 3 α) για την ερμηνεία της ονοματολογίας του κοινού δασμολογίου· ότι η κλάση 73.21 του κοινού δασμολογίου είναι η καταλληλότερη·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Ονοματολογίας του Κοινού Δασμολογίου,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Οι λαμαρίνες από χάλυβα με μήκος μεταξύ 8,30 μέχρι 15,50 μέτρα, πλάτους 1 μέτρο και πάχους μετβλητού από το ένα άκρο έως το άλλο κατατάσσονται στην κλάση του κοινού δασμολογίου:
73.21 Μεταλλικές κατασκευές και μέρη αυτών (υπόστεγα, γέφυρες και βασικά μέρη γεφυρών, υδροφρακτικές πόρτες, πύργοι, πυλώνες, στύλοι, σκελετοί, στέγες, πλαίσια για πόρτες και παράθυρα, φράγματα, κιγκλιδώματα, κλπ.), από χυτοσίδηρο, σίδηρο ή χάλυβα. Φύλλα (λαμαρίνες), ταινίες (τσέρκια), ράδοι, είδη με καθορισμένη μορφή σωλήνες κλπ., από χυτοσίδηρο, σίδηρο ή χάλυβα, προετοιμασμένα για να χρησιμοποιηθούν ως κατασκευές.
Άρθρο 2
Ο παρών κανονισμός αρχίζει να ισχύει την 21η ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 28 Ιανουαρίου 1987.

Labels: 7
3
1